દીવથી વિદેશી દારૂનો જથ્થો ભરી એક ટ્રક માંડવી ચેકપોસ્ટ પરથી પસાર થવાની છે તેવી બાતમી મળતાં પોલીસે વોચ ગોઠવી હતી. દરમિયાનમાં મોડી રાત્રે એક ટ્રક પૂરઝડપે પસાર થતાં પોલીસ ટીમે તેને રોકવાનો પ્રયાસ કરતાં બુટલેગરોએ ટ્રક પોલીસ ટીમ પર ચડાવી કચડી નાખવાનો પ્રયાસ કર્યો હતો. જોકે પોલીસ કર્મીઓ રોડની એક તરફ ખસી જતાં બચી ગયા હતા, પરંતુ ત્રણ પોલીસ કર્મી ટ્રકની અડફેટે આવી જતાં તેમને ઇજાઓ પહોંચી હતી.